Eiendomsselskapet

Samtlige styremedlemmer var til stede. Fra administrasjonen deltok daglig leder Knut Ekhaugen.

Referatet fra forrige møte ble enstemmig godkjent uten merknader.

Styrearbeid i Momarken-selskapene etter GF 29-03-12.

Praktiske sider ved styrearbeidet ble drøftet i lys av den nye situasjonen hvor det ikke lenger er helt identiske styrer i Momarken-selskapene. Styret vedtok å følge administrasjonens forslag som beskrevet i notat «Styrearbeid i Momarken-selskapene etter GF 29-03-12» med unntak av at det lages separate innkallinger for hvert av selskapene.

Administrasjonens orientering.

Det ble orientert om følgende saker:

* Orden/renhold/ryddighet. Det lages en asfaltert oppstillingsplass for vogner som ikke fraktes fram og tilbake men som brukerene lar stå på Momarken.
* Det etableres noen røykestasjoner utenfor gjestestallene for å bidra til minst mulig røyking inne i stallene.
* Flere større søppeldunker i stallområdet for å bidra til mindre kasting av søppel på bakken.
* Det vil bli innleid hjelp for å ferdigstille oppholdsrommet i garasjen, samt bygge reoler som også vil bidra mer orden og ryddighet.

Det framkom forslag om at et styremedlem gikk i profilert jakke i stallområdet på løpsdager.

Orienteringen med kommentarer ble tatt til etterretning.Aksjeoverdragelse.

Overdragelse av aksje nr. 136 , opprinnelig utstedt til Thor Østby,fra Ragnhild Berger Østby til Jostein Grav ble enstemmig godkjent.

Eventuelt.

Even Elvenes opplyste at han blir ny styreleder i Nordiska Travmuseet.

Administrasjonen ble bedt om til neste styremøte å utarbeide en statusrapport på el-tilstanden i gammel restaurant samt bruksmuligheter av lokalene, herunder videre planer for Travmuseet.